ΚΑΝΟΝΙΣΜΟΣ (ΕΟΚ) αριθ. 1740/78 ΤΗΣ ΕΠΙΤΡΟΠΗΣ της 25ης Ιουλίου 1978 περί τροποποιήσεως του κανονισμού (ΕΟΚ) αριθ. 1579/74 "περί των τρόπων υπολογισμού της εφαρμοστέας εισφοράς κατά την εισαγωγή, στα μεταποιημένα προϊόντα με βάση τα σιτηρά και την όρυζα και του προκαθορισμού αυτής της εισφοράς για τα προϊόντα αυτά καθώς και για τα τρόφιμα που γίνονται με βάση τα σιτηρά" Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη, περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1254/78(2) και ιδίως το άρθρο 24, Εκτιμώντας: ότι δεδομένης της ανάγκης διαθέσεως πλέον προσφάτων πληροφοριών ως προς τις εισαγωγές ορισμένων προϊόντων, αρμόζει τα Κράτη μέλη να ανακοινώνουν τα αναγκαία στοιχεία συχνότερα- ότι ως εκ τούτου, ο κανονισμός (ΕΟΚ) αριθ. 1579/74 της 24ης Ιουνίου 1974(3), πρέπει να τροποποιηθεί- ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 5 του κανονισμού (ΕΟΚ) αριθ. 1579/74, συμπληρώνεται από την ακόλουθη παράγραφο: "Εν τούτοις για τα προϊόντα που υπάγονται στις διακρίσεις 07.06 Α, 23.02 ΑΙ και 23.02 ΑΙΙ του κοινού δασμολογίου, τα στοιχεία αυτά ανακοινώνονται στην Επιτροπή ημερησίως." Άρθρο 2 Ο παρών κανονισμός αρχίζει να ισχύει την τρίτη ημέρα, από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 25 Ιουλίου 1978.

[Source: multi_eurlex | Tokens: 1575]